ΓΡΑΠΤΗ ΕΡΩΤΗΣΗ E-2390/99

υποβολή: Mogens Camre (UEN) προς την Επιτροπή

(16 Δεκεμβρίου 1999)

Θέμα: Ναυπηγική βιομηχανία κρατικά επιδοτούμενο ντάμπινγκ από τη Νότιο Κορέα Κανονισμός του Συμβουλίου αριθ. 1540/98

Γίνεται παραπομπή στην έκθεση της Επιτροπής προς το Συμβούλιο της 5ης Οκτωβρίου με θέμα την «Κατάσταση της παγκόσμιας ναυπηγικής βιομηχανίας» και τον κανονισμό (ΕΚ) αριθ. 1540/98 του Συμβουλίου(1).

Το συμπέρασμα της έκθεσης είναι ότι η ευρωπαϊκή ναυπηγική βιομηχανία αντιμετωπίζει σοβαρά προβλήματα προερχόμενα από την νοτιοκορεάτικη ναυπηγική βιομηχανία λόγω αθέμιτου ανταγωνισμού. Τα νοτιοκορεάτικα ναυπηγεία πουλούν πλοία σε τιμές κάτω του κόστους, και καμία προσπάθεια δεν έχει γίνει ως τώρα για να σταματήσει αυτό.

Στις 9 Νοεμβρίου 1999, το Συμβούλιο Υπουργών Βιομηχανίας κάλεσε την Επιτροπή να τηρήσει τιςποχρεώσεις της, όπως αυτές προκύπτουν από το άρθρο 12 του Κανονισμού (ΕΚ) αριθ. 1540/98 του Συμβουλίου.

Στα συμπεράσματά του, το Συμβούλιο διαπιστώνει ότι οι ευρωπαίοι ναυπηγοίφίστανται ζημίες εξαιτίας της κορεατικής πολιτικής. Υπό αυτές τις συνθήκες, η Επιτροπήποχρεούται, σύμφωνα με το άρθρο 12, ναποβάλει προτάσεις στο Συμβούλιο που θα προβλέπουν μέτρα για την επίλυση του προβλήματος.

Είναι απαράδεκτο να αντιμετωπίζουν τα ευρωπαϊκά ναυπηγεία αθέμιτο ανταγωνισμό και ναποχρεώνονται, σε μεγάλο ποσοστό, να κλείνουν. Οι εργάτες στα ευρωπαϊκά ναυπηγεία μένουν άνεργοι, ενώ ταυτόχρονα οι ιδιοκτήτεςφίστανται μεγάλες απώλειες. Αυτό δεν οφείλεται σε ανεπαρκή αποδοτικότητα ή αποτελεσματικότητα της ευρωπαϊκής ναυπηγικής βιομηχανίας, αλλά στο ότι οι νοτιοκορεάτες ναυπηγοί έχουν τη δυνατότητα χάρη στις κρατικές επιδοτήσεις να καθορίζουν τις τιμές σε επίπεδα κάτω του κόστους παραγωγής.

Ποια μέτρα σκοπεύει να λάβει η Επιτροπή επ αυτού ώστε να αναχαιτίσει τον αθέμιτο ανταγωνισμό που αντιμετωπίζουν οι ευρωπαίοι ναυπηγοί από τη ναυπηγική βιομηχανία της Νότιας Κορέας;

Ποιες άλλες βιομηχανίες και τομείς έχουν αναφέρει ότι αντιμετωπίζουν προβλήματα αθέμιτου ανταγωνισμού από τη Νότια Κορέα;

(1) ΕΕ L 202 της 18.7.1998, σελ. 1.

Απάντηση του κυρίου Lamy εξ ονόματος της Επιτροπής

(22 Δεκεμβρίου 1999)

Η Επιτροπή συμμερίζεται την ανησυχία του Αξιότιμου Μέλους του Κοινοβουλίου στο θέμα της κατάστασης των ναυπηγείων παγκοσμίως και των δυσκολιών που συναντούν πολλά κοινοτικά ναυπηγεία λόγω του έντονου ανταγωνισμού εκ μέρους των κορεατικών ναυπηγείων.

Το Συμβούλιο βιομηχανίας της 9ης Νοεμβρίου 1999 ζήτησε από την Επιτροπή να αναλάβει ορισμένες ενέργειες για να τεθεί τέρμα στις αθέμιτες πρακτικές που διαπιστώθηκαν στον τομέα αυτόν.

Υπό το πρίσμα αυτό η Επιτροπή θα διεξαγάγει έναν μικτό διμερή διάλογο (βιομηχανία-κυβέρνηση) με την Κορέα, με σκοπό να εξεύρει λύσεις στα προβλήματα αυτά. Η πρώτη σχετική συνεδρίαση θα λάβει χώρα στο Παρίσι στις 14 Δεκεμβρίου 1999, στο περιθώριο της συνόδου της ομάδας εργασίας αριθ. 6 του Οργανισμού Οικονομικής Συνεργασίας και Ανάπτυξης (ΟΟΣΑ), με θέμα τη ναυπηγική βιομηχανία.

Τα παραδοσιακά εργαλεία εμπορικής άμυνας δασμών αντεπιδοτήσεων ή αντιντάμπινγκ δεν έχουν εφαρμογή στον τομέα αυτόν, δεδομένου ότι τα πλοία δεν εισάγονται στην πραγματικότητα. Εντούτοις, η Επιτροπή μελετά σοβαρά τη δυνατότητα ενεργειών κατά των επιδοτήσεων στο πλαίσιο του Παγκόσμιου Οργανισμού Εμπορίου (ΠΟΕ), με βάση τις πολυμερείς διατάξεις, για να καταγγείλει τις κορεατικές πρακτικές. Η ευρωπαϊκή βιομηχανία από την πλευρά της συγκεντρώνει τα αναγκαία αποδεικτικά στοιχεία ώστε να είναι σε θέση ναποβάλει ταχέως στην Επιτροπή καταγγελία βάσει κανονισμού για την παρεμβολή εμποδίων στο εμπόριο.

Η έκθεση παρακολούθησης που θαποβάλει η Επιτροπή στο επόμενο Συμβούλιο βιομηχανίας θα επιτρέψει στην Κοινότητα να αποφασίσει εάν επιβάλλονται και άλλα μέτρα για την επίλυση του προβλήματος.

Ένας ορισμένος αριθμός κοινοτικών βιομηχανικών τομέων έχουν βρεθεί αντιμέτωποι με τον αυξανόμενο ανταγωνισμό εκ μέρους της Κορέας και άλλων ασιατικών χωρών, ύστερα από την οικονομική κρίση και τις συνακόλουθες νομισματικέςποτιμήσεις. Η Επιτροπή δέχθηκε επίσης καταγγελίες για ντάμπινγκ ή παροχή επιδοτήσεων σε ορισμένες από τις περιπτώσεις αυτές. Όπως προβλέπει η σχετική κοινοτική νομοθεσία, οι περιπτώσεις όπου οι εν λόγω καταγγελίες περιελάμβαναν επαρκή, καταρχήν, αποδεικτικά στοιχεία διερευνήθηκαν και όταν κρίθηκε αναγκαίο ελήφθησαν τα κατάλληλα μέτρα.